Møteplassen med minnestener rundt. Foto: Hjart 
**Skibelund Krat** er et dansk nasjonalt møte- og minnested i et skogvokst område i Vejen kommune med utsikt over Kongeå. I alt er det 22 minnestener plassert her. Området er på 10 hektar og ble fredet i 1974.

Bakgrunn
--------

Da Danmark måtte avstå Sønderjylland til Preussen etter andre slesvigske krig
i 1864, ble Kongeå riksgrense. Dette var status frem til gjenforeningen i 1920.

Den nasjonale bevegelsen ble tydeligere i Danmark på 1800-tallet. Noe av bakgrunnen var tapet av Norge i 1814 og nederlaget i 1864. Man fikk også Grundloven i 1849, N.F.S. Grundtvig og andre opprettet højskoler ment for å fremme folkeopplysning. Folkemøter og samlingssteder langs Kongeå oppsto som en følge av disse forholdene, hvor man ønsket å ha et fellesskap.


|  |  |  |
| --- | --- | --- |
| «Magnusstenen»s inskripsjon. Foto: Oleryhlolsson |  | «Magnusstenen»s inskripsjon. Foto: Oleryhlolsson |
| «Magnusstenen»s inskripsjon. Foto: Oleryhlolsson  |  | «Modersmålet» utført av Niels Hansen Jacobsen. Foto: Hjart  |

Minnesten over Thor Lange innviet i 1925. Relieffet er utført av Niels Hansen Jacobsen etter fotografier og støpt i bronse. Foto: Hjart

Møteplass
---------

Kort tid etter 1864 gjorde bønder og skolefolk Skibelund Krat til et nasjonalt møtested for dansksinnede nord og syd for grensen. På skråningen i skogsområdet ble det anlagt en møteplass med rundt 4 000 sitteplasser, slik at det kunne avholdes store friluftsmøter.

Minnestener
-----------

Den første minnestenen ble avduket i Skibelund Krat 3. november 1869 og er til minne om Jacob Christian Lindberg, som var prest, politiker og en av Grundtvigs støtter. Den var opprinnelig bestilt for å reises i Lindbergs fødeby Ribe, men der ville man ikke ha den.

I tillegg til minnestenene, er det oppført to nasjonale monumenter. På oppdrag for Thor Lange utførte Niels Skovgaard «Magnusstenen» som ble avduket i 1898. Den er til minne om Magnus den gode og slaget ved Lyrskogshede i 1043. På preussisk side av grensen 
ble man krenket av teksten på monumentet som Lange hadde komponert.

> Magnus tvende Rigers Pryd, unde Gud din Kongesjæl, at se Nordens Grænsepæl atter rykket frem mod Syd.
> 
> 
> 

Lange fikk selv oppført en minnesten på Skibelund Krat etter sin død.

Det andre monumentet kalles «Modersmålet» og er skapt av Niels Hansen Jacobsen til minne om historikeren A.D. Jørgensen og dikteren Edvard Lembcke. Det ble reist i 1903. Lembcke har blant annet skrevet sangen «Vort modersmål er dejligt».

Referanser
----------

1. 1 2  
«Skibelund Krat» **(dansk)**. Danmarks Naturfredningsforening. Besøkt 3. mars 2024.
2. ↑  
Gyldendals leksikonredaktion. «Kongeågrænsen». *Den Store Danske* **(dansk)**. lex.dk. Besøkt 3. mars 2024.
3. 1 2  
Nielsen, Teresa. «Thor Lange» **(dansk)**. Skibelund Krat / Vejen Kommune. Besøkt 3. mars 2024.
4. ↑  
Adriansen, Inge. «Skibelund Krat». *Den Store Danske* **(dansk)**. lex.dk. Besøkt 3. mars 2024.
5. ↑  
Nielsen, Teresa. «J.C. Lindberg» **(dansk)**. Skibelund Krat / Vejen Kommune. Besøkt 3. mars 2024.
6. ↑  
Nielsen, Teresa. «Magnusstenen» **(dansk)**. Skibelund Krat / Vejen Kommune. Besøkt 3. mars 2024.
7. ↑  
Nielsen, Teresa. «Modersmålet» **(dansk)**. Skibelund Krat / Vejen Kommune. Besøkt 3. mars 2024.

Eksterne lenker
---------------

* Offisielt nettsted Rediger på Wikidata

* (en) Skibelund Krat – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark